Тақырыбы: «Қош келдің, әз Наурыз!»

Мақсаты:

1. Халқымыздың ғасырлар бойы қалыптасып, дәстүрлі түрде тойланып келген жыл басы – Наурыз мерекесінің қасиеті мен дәстүрінен сыр шерту. Ұрпақтар санасына ұлттық тағылым мен ұлттық салт-дәстүрлерден хабар беру.
2. Халқымыздың мол мұрасын саналарына сіңіре отырып, тағылым алуға жетелеу.
3. Ұлттық тәрбие көзінен нәр алуға түрткі жасау. Туған халқының бай ауыз әдебиетін қадірлеуге, салт-дәстүрін пір тұтуға, ұлттық тағылымдармен сусындап өсетін халқының азаматы болуға баулу.

Түрі, формасы: Мерекелік кеш.

Әдіс-тәсілі: Сахналық көріністер, ұлттық ойындар.

Көрнекілігі: Қанатты сөздер, шаңырақ.

**1-жүргізуші:**

Тыңдаңыздар, тыңдаңыздар!

Босқа қарап тұрмаңыздар!

Наурыз тойы басталды!

Көрген де арманда,

Көрмеген де арманда,

Қызықтан тыс қалмаңыздар!

**2-жүргізуші:**

Тыңдаңыздар, тыңдаңыздар!

Ұлыстың тойы басталды.

Наурыз тойын көтеріп,

Жар салайық әлемге.

Көрмегендер көріңдер,

Естімегендер естіңдер.

Дабылын наурыздың ғажайып,

Шақырамыз бәріңді ұлыстың ұлы күніне!

**1-жүргізуші:**

**«**Алаш! Алаш!**»** деп айбатын асырған ер қазақ,

«Абылайлап» ел шақырған өр қазақ, «Қара қазан, сары баланың қамы үшін» деп ұран салған нар қазақ, кейінгі кеңес дәуірінде кетеуі кетіп, бүкіл барынан да , нарынан да айырылып, жадап-жүдеген, жарлы қазақ енді қайтып амалдаймын, аман қалам ба, қалмаймын ба ел қатарына қалай қосылам, мені жарылқап жебейтін жарық әлемде кім бар деп қамыққан да, талпынған да қарайған талының бір бұтағын Ұлыстың ұлы күні тіршілік басы, исі түркі халықтарына ортақ әрі төл мейрамымыз Наурыз болды емес пе?

**2-жүргізуші:**

Мұсылман қауымы жыл басы деп мәртебе берген бұл күннің ұлылығы сонда, ол көктемгі жасарған табиғат құбылысы мен тіршіліктің оянуымен үндес, төл өргізіп, егін егуге кірісер уақыттағы бейбіт еңбекпен мәндес достыққа, бірлікке, елдікке шақыратын уағыздарымызбен мағыналас.Наурыз мейрамының тағы бір қасиеті түркі халықтарының, жалпы мұсылман қауымының туыстығын еске салып, түп тарихымызды жадымызда жаңғыртып, жердің алыс жақындығына қарамай арадағы шекара белдеулерін де елемей, Ұлыстың ұлы күнін пір тұтқан елдер де, жерлер де үлкен той думанмен аталып өтілетіндігінде. Бұл тарапта қазаққа жат ешнәрсе жоқ, оның бауырмашылдығы, жомарттығы, дархандығы, құшағының айқара ашықтығы әлемге аян.

**1-жүргізуші:**

Осындай той – думанды тамашалауға келген, армысыздар халқым менің!

**2-жүргізуші:**

Армысыздар, ақ ниетті асыл жандар, бүгінгі кештің қонақтары!

**1-жүргізуші:**

Жаңбырмен жер көгерер,

Батамен ел көгерер.

Бұл мақалды бабаларымыз текке айтпаған

Осы тойға батасын берсін деп ауылымыз ақсақалдарына\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ сөз берейік.

Ардақты ағайын! Қадірменді қауым!

Бүгінгі Ұлыстың ұлы күні – Наурыз тойын ашу үшін сөз мектеп директоры **Анарбаева Дана Абдырашовнаға** жәнеде ауыл биі **Ташев Байдаулет** мырзаға беріледі!

**1-жүргізуші:**

Ән мен күйді төгілтіп,

Інжу – маржан шашайық!

Жиналған жұрт таң қалсын

Өнерден шашу шашайық!

**Олай болса сахнаға мектебіміз оқушысы Ергенбай Меруерттің «Қамажай» биін қарсы алыңыздар**

**2-жүргізуші:**

Көргенде қуанасың таза әуені

Құлаққа естілмегендей жаз әуені.

Жыл сайын тойланатын мәңгі бақи,

Наурызың құтты болсын – Қазақ елі!

**Әділбекова Дариғаның орындауында ән «Гүлістан-Қазақстан»**

**1-жүргізуші:**

Салтымен ата – бабамның

Жаңғырды қайта заманым.

Жаңа жыл басы – бұл Наурыз

Қайырлы болсын қадамың!

**2-жүргізуші:**

Наурыз – жаңа жылды қарсы алудың қазағымның ең бірінші салты, таң сәулесі қылаң бере шырақ жағып, үй ішін аластаудан басталады.

Армысың қайырымды Күн – Ана!

Атар таңға, шығар күнге Тәу – тәу!!!

Елімізге амандық,

Жерімізге құт береке дарыта көр! Тәу – тәу!!!

Ғаламдағы бар ғажапты

Құшағына алып тұрған Қасиетті көк аспан!

Бетіңді жамандықтың бұлты торламасын

Көгілдір нұрыңмен саулық бере көр!

**1-жүргізуші:**

Қараңғылықты нұрға бөлеп,

Татулықтың ақ нұрындай болған,

Ай – ару, жаманаттардың кесапатынан

Киелі елімді, қасиетті жерімді

Сақтай көр! Тәу –тәу!!!

Тіршілік көзі кәусар бұлақ!

Дән тасқыны мол болсын!

Жауын – шашыныңды көп етіп

Нұрыңды төге көр! Тәу – тәу!!

**2-жүргізуші:**

Қызуы, жылуы мол

Құдіретті От!

Елімнің тірегі, берекесі

Қара қазанымды қызыл жалынға бөлеп.

Ағыл тегіл, молшылыққа кенелт!

Асымыз артылып, ернеуінен май төгіліп жатсын!

Тәу – тәу!!!

**Ендігі кезекте «Дархан» бөбекжай балабақшасының бүлдіршіндері орындауында «халық күйі келіншек» биі**

**Мектебіміздің бастауыш және жаратылыстану бірлестігінің ұйымдастыруындағы «бесікке салу» дәстүрін тамашалаңыздар**

**1-жүргізуші:**

Тамаша екен салтымыз,

Тамаша екен халқымыз.

Наурыздан қалар көңілге,

Өшпестей болып жарқын із.

**2-жүргізуші:**

Тұсауын кесіп сәбидің бар да жылдам,

Құр қалмасын өмірдің сайранынан

Шалқыласып туған жер төсінде еркін

Қыз қызғалдағын құлпырып елімде жайнап жүрсін.

**Олай болса сахнаға мектебіміз оқушысы Ергенбай Меруерттің «Қамажай» биін қарсы алыңыздар**

**1-жүргізуші:**

Ұлы күнде халайық,

Қалай қарап қалайық,

Сәйгүліктей ағайық,

Жасын болып жанайық.

**2-жүргізуші:**

Наурыз болып бізге сын,

Келжалқаулар торықсын.

Талапты мен іскерге

Қыдыр келіп жолықсын!

**Ендігі кезекті «Айым-2017» бөбекжай балабақшасының бүлдіршіндеріне берсек**

**2-жүргізуші:**

Жарқыра, жайна Наурызым,

Қабағы жаудың түйілсін.

Береке –байлық -дәм-тұзың,

Халқыма мәңгі бұйырсын

**1-жүргізуші:**

Халықтың ұғымында Наурыздың 20-22 аралығында «Әз кіреді» деген ұғым бар.

Ол әуеде болар – болмас діріл мен гүрілдің пайда болуы арқылы білінеді.

Әздің жүруімен көк, ағаш, тал, бұта, сияқты тірішілік

Атаулыға жан бітіп,

Жаңа тіршілік басталғанынан хабар береді. Халық шат – шадыман болып қуанышқа кенеледі. «Әз болмай , мәз болмайды» деген мақал да содан қалса керек.

**2-жүргізуші:**

Ал, балалар, ұлттық ойын түрлерін білесіңдер ме?

Ұлыс тойы күні көкпар, күрес, қыз қуу, алтыбақан, асық ойыны секілді

Ұлыттық ойындар ойналады.

**1-жүргізуші:**

Кең байтақ ұлысыма Ұлы күн келді!

Жыл басы келді, жаңғырта келді.

Дүние желпінді. Тіршіліктің күйі шертілді.

Жасанған әлем – жас тірлік тамырын жайды тереңге.

Наурыз тойы құтты болсын ағайын.

**Мектебіміз оқушыларының орындауында «шашу» биін қабыл алыңыздар**

**2-жүргізуші:**

Ұлыстың ұлы күні құтты болсын!

Жердің тойы – Наурызым!

Елдің тойы – Наурызым!

Төлдің тойы – Наурызым!

Көңіл тойы – Наурызым!

Көктем тойы – Наурызым!

**1-жүргізуші:**

Жедел жүріп алаңға жетіңіздер,

Наурызға адал ниет етіңіздер!

Қарсы алып, жылдың басын, той тойлайық,

Ән шырқап, би билеп қауым болып.

**Ендігі кезекті «Бахар» тобының орындауында тәжік биі**

**2-жүргізуші:**

Ал, халайық тұрмайық

Әндетейік, жырлайық

Ортамызды ашайық

Думандатып би – билеп

Інжу маржан шашайық.

**1-жүргізуші:**

Құрманғазы күйінің күмбірлеген

Төгіледі әуені сізге деген.

Толқиды домбырадан шыққан күй

Жырлайды қазағымның сырын шертіп

Назды әуен, сырлы сезім сиқырлы күй.

**Күй** **Төлеген Диананың орындауында**

**2-жүргізуші:**

Армысың ауылымның асылдары

Жайнасын көңіліңнің жасыл бағы.

Сендер үшін, ән мен күй, өлең мен би,

Сендер үшін Наурыз той шашулары.

**1-жүргізуші:**

Қашанда құт береке орнасын деп,

Тойларда шашу шашу салты елімнің.

Уа, халайық, теріп ал несібеңді,

Қабыл қылсын халқымның ақ тілегін.

**2-жүргізуші:**

Шашу!Шашу! Көп шашайық шашуды,

Жауғандай көк аспаннан нөсер жаңбыр.

Уа жамағат, жинап ал несібеңді,

Ризығың болсын көл – көсір!

Шашу!Шашу!Шашу!

Тойларда шашу шашу салты елімнің.

Көңілім дарқан,

Несібем мол болсын деп,

Дәм тат мынау шашылған көп шашудан.

**1-жүргізуші:**

Наурыз тойдың межесі

Әжелердің көжесі

Қане, ішіп қойыңдар...

Ау, аталар, даналар!

Айналайын , балалар

Тоя ішсін деп тамсанып

Тоғыз түрлі дәм салып.

Наурыз көже пісірдік

Оттан көже түсірдік.

Бал көжеден татыңдар.

**2-жүргізуші:**

Арпа, бидай бастаған

Жеті дәмнен аспаған.

Наурыз көже – көп көже –

Бұл тойдағы бас тағам.

**1-жүргізуші:**

Наурыз шаттық тойымыз,

Қунышты күніміз.

Мейрамда көп ойнымыз,

Атапп өтер бүгін біз.

Наурыз тойы – береке,

Наурыз айы – жыр, аңыз.

Қызып дулы мереке,

Қызық думан құрамыз!

Жырға, күйге жараса,

Жырла, биле жаңаша!

**2-жүргізуші:**

Наурыз келді тамаша.

Ән айтамыз таласа.

Атам, әжем той тойлап,

Қуанып жүр балаша

Би билейміз тамаша.

**Мектебіміздің Гумманитарлық бағытының ұйымдастыруындағы «тұсаукесер» дәстүрін тамашалаңыздар**

**Ағылшын тілі пәні мұғалімі Қыдыртаева Сауле апайдың орындауында «Тұсаукесер» әні**

**Каналиева Гүлімжанның орындауында «әже» әнін қабыл алыңыздар**

**1-жүргізуші:**

Жыл сайын Наурыз айы келе берсін,

Жаңа жыл есікті ашып кіре берсін.

Ежелден көктем мейрамы Наурыз,

Еліме жаңа бақыт бере берсін!

**2-жүргізуші:**

Наурыз тойын тойлайық міне ағайын

Амандықпен туа берсін күн сайын

Бақыт тілеп, бақ тілеп халқымызға

Мерекені бүгінгімен жабайын

Молшылық пен тыныштық боп жерімізде

Бейбітшілік нық болсын елімізде

Достықпенен жайнай берсін отанымыз

Желбіресін қазақ туы көгімізде.